पुरानी रंजिश को लेकर राठौड़ी कुआं क्षेत्र में दो पक्षों में विवाद
शहरके कोतवाली थाना क्षेत्र के राठौड़ी कुआं क्षेत्र में पुरानी रंजिश को लेकर मंगलवार को दो पक्ष आमने-सामने हो गए। महिला थाने में दर्ज एक मामले की जांच करने गई महिला थाना पुलिस के बयान लेकर वापस रवाना होने के बाद दोनों पक्ष भिड़ गए।
कोतवाली में दोनों पक्षों की ओर से मारपीट हमला करने के आरोप में रिपोर्ट दी गई है। कोतवाली पुलिस ने मामले दर्ज कर जांच शुरू की है। पुलिस के अनुसार शांति देवी सांखला ने रिपोर्ट दी कि रघुवीर सांखला, नरेन्द्र सांखला, बलदेव सांखला, मुकेश सांखला, मुरली, छोटमल, मनीराम, सरोज, पुष्पा, नथमल 20-25 अन्य व्यक्तियों ने एकराय होकर मारपीट की पारस का अपहरण कर लिया। बचाव करने के दौरान आरोपियों ने जमकर मारपीट की। इसी प्रकार नरेन्द्र सांखला ने रिपोर्ट दी कि बंटी उर्फ पारस सांखला, दिनेश, पापा लाल, लिखमाराम, सुंदरलाल, विमला ने एकराय होकर उसके पिता भाई को जान से मारने की धमकी दी। बंटी ने मुकेश के साथ मारपीट की। पुलिस ने दोनों पक्षों की रिपोर्ट लेकर जांच शुरू की है।
hin_Deva hin_Deva hin_Deva